For FTFa var opholdskravet en massiv krænkelse af vores medlemmers rettighed og en stor politisk uretfærdighed. Vi oplyste vores medlemmer om det nye opholdskrav og vejledte frustrerede og skuffede medlemmer. Heraf var der en del, der som følge af opholdskravet så sig nødsagede til at opsige deres medlemskab. Administrativt var opholdskravet en enorm opgave, fordi det var FTFa's ansvar at indhente dokumentation for at udbetale medlemmernes dagpenge. Omfanget af administrationen endte med at optage et helt årsværk i bemandingen.